凍雨

凍雨，加拿大叫冰雨，係降水嘅一種，主要係過冷嘅雨水。

雪花落緊嗰陣，經過氣溫高過冰點嘅氣層，就會溶做水滴，但再經過氣溫低過冰點嘅氣層一段短時間，水滴唔夠時間重新凝固，但會係過冷狀態，到地面嗰時如果低過冰點，就會即刻結冰，呢個現象就係凍雨。

影響
喺市區，冰雨可以令路面情況非常危險，除咗馬路會有 ｢黑冰｣，令揸車危險之外，行人都好易仆親，預防方法係糝沙，或者喺冇咁凍嘅地方可以糝鹽。

喺用架空電䌫嘅地區，持續嘅冰雨可以因為電䌫承受唔起冰嘅重量而折斷，而導致廣泛停電，例如喺1998年南安省同南魁北克省落咗五日冰兩，結果450萬人斷電，幾個星期之後電力先恢復正常。

雨夾雪
冰粒

攷

降水